open-index/open-wikipedia-markdown huggingface dataset:
Prestestranna Vel Vel Vel

**Prestestranna Vel Vel Vel** var en folkemusikk-/visegruppe fra Drangedal bestående av blant andre , som senere startet duoen Drangedal Bortforklaring. Gruppen var inspirert av irsk folkemusikk og laget i tillegg til egne låter norske versjoner av kjente irske sanger. Tekstene inneholdt underfundig humor med høy gjenkjennelsesfaktor. Deres mest kjente sanger var «Gunnar GT», «Kjell Smirnoff» og «Bestefars hevn». Flere av tekstene er senere oversatt til svensk av Billey Shamrock og Birger Björnestedt. 

Prestestranna Vel Vel Vel var aktive i perioden 1990 til 1996 og ga ut tre CD-er på Busk Records, samt eget TV-program på NRK. I 2008 kom samlealbumet *Prestestranna Ja, Vel Vel Vel* som i tillegg til tidligere utgitte sanger, inneholdt liveinnspillinger og nye innspillinger med Sean Cannon fra The Dubliners. I forbindelse med utgivelsen var Haugen og Cannon på turné i Telemark og omegn. 

## Diskografi
* *[[Hæimomkring i Drangedal]]* (1992)
* *[[Bestefars hevn]]* (1993)
* *[[Så prøvær me åss litt på Ingri Bergman]]* (1995)
* *[[Radio special]]* (1999)
* *[[Prestestranna Ja, Vel Vel Vel]]* (2008) samlealbum

## Eksterne lenker
* 
* «Fortsatt billetter til historisk konsert» fra krageronett.no
Reidar Godø

**Reidar Lauritz Godø** (1915–2007) var en norsk marineoffiser, som i hovedsak tjenestegjorde i Kystartilleriet.

Ved krigsutbruddet i 1940 tjenestegjorde Godø på Oscarsborg festning, og ved det tyske angrepet på Norge var han med på senkinga av «Blücher». Godø forlot Norge ombord på MK «Sigurd» 13. mars 1941 og ankom Lerwick 16. mars.. Han deltok i den norske Brigaden i Skottland, og i 1944 blei han sjef for Kystartilleriets skole- og øvingsavdeling, da denne blei oppretta.

Etter krigen hadde han mange ulike stillinger i Kystartilleriet, inntil han i 1967 blei generalinspektør for våpengreina. I 1972 blei han stabssjef i Forsvarets overkommando. Sin siste post hadde han fra 1976 til 1980 som sjef for militærmisjonen i Brussel.

Godø nådde viseadmirals grad. Han mottok Krigsmedaljen, Deltagermedaljen med rosett, Haakon VIIs 70-årsmedalje og den britiske Defence Medal. Han var kommandør av St. Olavs Orden, storkorskommandør av den svenske Sverdordenen og storridder med stjerne av Den islandske falkeorden. Han mottok også tyske æresbevisninger.

## Referanser
«Exxon Valdez»

**«Exxon Valdez»**, også kjent som «Exxon Mediterranean», «SeaRiver Mediterranean», S/R «Mediterranean», «Oriental Nicety» og «Dong Fang Ocean», var en oljetanker som grunnstøtte i Prince William-sundet utenfor kysten av Alaska og lekket råolje i sjøen. Skipet grunnstøtte 24. mars 1989, mens det var eid av Exxon Shipping Company. Skipet var på vei til Long Beach, California, mens det grunnstøtte ved Bligh Reef og forårsaket det nest største oljeutslippet i USAs historie. Størrelsen på oljeutslippet er anslått til å ha vært 120 000 m³, eller 257 000 til 750 000 fat.

Skipet ble reparert og satt i drift igjen tidlig på 90-tallet. Exxon forsøkte å gjenoppta seilingene i Nord-Amerika, men ble forhindret av en *lov* som forbød skipet å returnere til Prince William-sundet. Skipet ble etter hvert solgt til andre eiere for så å bli hugget opp i Alang, India i 2012.

## Referanser


## Eksterne lenker
* 
*
Lewica i Demokraci

**Lewica i Demokraci** («Venstre og Demokratene»; LiD) var en sentervenstreorientert politisk koalisjon i Polen som ble stiftet den 3. september 2006, før kommunevalget i Warszawa samme år. Koalisjonens formål var å danne et alternativ for både det nasjonalkonservative Prawo i Sprawiedliwość og det liberalkonservative Platforma Obywatelska, som er Polens to største partier siden valget i 2005. Koalisjonen fikk imidlertid ved parlamentsvalget i 2007 kun 13 prosent og 53 seter i Sejm og ble oppløst like etter valget.

Koalisjonen ble dannet av fire politiske partier:
*Sojusz Lewicy Demokratycznej
*Socjaldemokracja Polska
*Unia Pracy
*Partia Demokratyczna

## Referanser


## Eksterne lenker
*
Odd Evensen

**Odd Evensen** (født 15. september 1917, død 24. oktober 2007) var en norsk idrettsadministrator. Han var president i Norges Fotballforbund (NFF) fra 1966 til 1970. Han representerte Moss Fotballklubb (MFK).

Evensen var leder i MFK fra 1950 til 1981. I forbindelse med klubbens 75 årsjubileum i 1981 ble han utnevnt til æresmedlem i klubben. 

Før han blei president i NFF, hadde han vært styremedlem og visepresident i forbundet i ei årrekke. Evensen blei tildelt  Fotballforbundets gullmerke. I 1991 fikk han Nikken-prisen av Norsk Fotballs Venner, NFF og Norsk Tipping for sin langvarige innsats for norsk fotball. 

Odd Evensen var sønn av tidligere fotballpresident Harald Evensen.

## Referanser
Drangedal Bortforklaring

**Drangedal Bortforklaring** er en duo fra Drangedal.

Duoen består av Tom Jackie «Hopalong» Haugen (vokal, gitar) og Steen-Vidar Larsen (gitar, vokal). Duoen ble opprettet i 1999 på restene av gruppen Prestestranna Vel Vel Vel, der Tom Jackie Haugen var med.

Tekstene inneholder, ifølge *[[Norsk pop- og rockleksikon]]*, «underfundig humor med høy gjenkjennelsesfaktor» i tillegg til seriøse temaer. Blant titlene kan nevnes «Veivesenet forsvant med potetåker'n», «Løpetid og lysbilder» og «På den blommande ø ligger 1 meter snø». Den sistnevnte var en parodi på Evert Taube.

Da det selvutgitte debutalbumet ble sluppet høsten 2001, skreiv *Varden* at «Dette er en plate som fikk denne lytteren til å hikste av latter ved første gangs gjennomspilling». Tekstuniverset fikk mye oppmerksomhet, og albumet sto og falt på om man fikk med seg hva som ble sagt. «Innspillingen er godt sunget og godt mikset, så de ledige instrumentføringene og den gode diksjonen er vel ivaretatt». *Bergens Tidende* kalte albumet en «blanding av Odd Børretzen, Trøste & Bære og Øystein Sunde».

## Diskografi
**Drangedal Bortforklaring* (Eget selskap, 2001)
# «På den blommande ö ligger 1 meter snø»
# «Firmafesten»
# «Den gode nabo»
# «Hopalong Haugen»
# «Blodtrykksmedisinert snill gutt's siste chant»
# «Vaktmester'n på Graceland»
# «Postordrehymne»
# «Eg får så hår på tonga a å vaske pus»
# «Heilt ute a kurs»
# «Supermann Calypso»
# «Akkorat ikvell»
# «Eg har glømt hå gammal 6-pakningen me egg e blues»
**[[Smak og bedrag]]* (Spinner Records, 2003)

## Referanser


## Eksterne lenker
* Drangedal Bortforklaring hos Spinner Records
Yes’ diskografi

**Yes' diskografi** er en liste over det engelske progressiv rock-bandet Yes' utgivelser. 

Alle albumene utgitt i årene 1969 til 1981 ble utgitt av plateselskapet Atlantic Records. Mellom 1983 og 1987 var det Atco Records som sto for utgivelsene. Fra og med 1991 har Yes benyttet en rekke forskjellige plateselskaper til å utgi sine album. I 2010 skrev Yes under platekontrakt med Frontiers Records.

I 2002 kjøpte Rhino Records opp rettighetene til hele Atlantic-katalogen, og ga i 2002, 2003 og 2004 ut nye remaster-versjoner av Yes' elleve første studioalbum. Disse utgivelsene inneholder også uutgitte låter, rariterer og alternative versjoner som bonusspor. 

Bandet har solgt over 33 millioner album verden over.

## Studioalbum

## Konsertalbum

## Samlealbum

## Singler

## Musikkvideoer og DVD-er

## Referanser


## Eksterne lenker
* Uoffisiell Yes-diskografi
Armlengde

**Armlengde** er et urgammelt lengdemål som har blitt brukt over store deler av verden, herunder også i Europa og Skandinavia. Armlengden har tradisjonelt tilsvart lengden fra skulderen til tuppen av langfingeren. I noen tilfeller har en armlengde også utgjort avstanden mellom skulderen og håndleddet.

I Skandinavia var en armlengde lik 3 fot til å begynne med, og har således variert i lengde med fotens utvikling. På 900-tallet ble den regnet som ca. 71,1&nbsp;cm, gradvis økende til ca. 85,32&nbsp;cm på 1100-tallet. Da sjællandsk alen ble innført i Danmark-Norge i 1541 ble en armlengde lik 94,89 og var ikke lenger representativ. På den tiden ble derfor en armlengde omdefinert til å utgjøre 2&nbsp;1/2 fot eller tilsvarende ca. 79,1&nbsp;cm.

Som lengdestandard gikk armlengde tidlig ut av bruk, til fordel for andre lengdeenheter. Innen konfeksjon og skredderyrket har imidlertid en armlengde blitt brukt like opp til våre dager. Målet har imidlertid ikke hatt en fast definisjon.

## Se også
* Gamle romerske lengdemål
* Gamle nordiske lengdemål
Rasteplass

Med **rasteplass** forstår man et sted å hvile. Opprinnelig var det en plass langs en vei, der reisende kunne stoppe for å ta en hvilepause. I dag brukes imidlertid begrepet om alle hvileplasser, enten det er langs en vei eller ikke og om det er folk eller dyr som hviler er. Derfor kan rasteplasser variere i størrelse og beliggenhet. For folk har de enkleste rasteplassene gjerne en plass der man kan parkere en bil, men mange har også bord og stoler/benker av tre som man kan sitte på. Enkelte plasser har også enke sanitæranlegg.

Veier som brukes mye til profesjonell transport, skal være utstyrt med utkjøringslommer med visse mellomrom, slik at sjåførene kan oppfylle bestemmelsene om hviletid. Disse kan variere i standard fra en litt stor busslomme til fullt utbygde fasiliteter med drivstoffylling, kafe, og dusj. I utlandet og enkelte steder i Norge finnes gjerne delte plasser, slik at store og små biler ikke blir unødig blandet under stopp og inn/utkjøring.

Turistveier har ofte rasteplasser som sikrer at de spesielle attraksjonene kan besøkes uten for stor fare for påkjørsel av forbikjørende trafikk. I kupert terreng er dette ikke alltid like enkelt, slik at en ofte setter ned fartsgrensen i tillegg.

Større rasteplasser langs riksveier har ofte følgende fasiliteter:
* Toalett
* Lekeplass
* Gatekjøkken
* Bensinstasjon
* Flere parkeringsplasser
* Større grøntområde

Enkelte rasteplasser har også utsiktstårn med god utsikt.

## Eksterne lenker
*
Arctic Equestrian Games

**Arctic Equestrian Games**, arrangert av Oslofjord Convention Center og Vestfold Horse Show AS, er en årlig begivenhet for hesteinteresserte, og Norges største hesteshow. AEG ble avholdt for første gang februar i 2006 på Oslofjord Convention Center i Stokke.

President for AEG er Eirik Berentsen, en av Norges beste sprangryttere gjennom tidene.

## Arrangement
### AEG 2006
AEG ble første gang gjennomført i 2006, hvor Briskeby og Sandra Lyng Haugen holdt konsert, samt at Ylvis-brødrene og Kjetil og Kjartan opptrådte. Det ble også avholdt et ungarsk hesteshow. Arrangørene fikk kritikk for dårlig transportmuligheter og høye matpriser, men ros for servicen og personalet. Nettsiden hest.no skriver at personalet var «Kun ja-mennesker». Flere av utstillerne som hadde betalt for stand under arrangementet krevde halvparten av pengene tilbake fra arrangøren Vestfold Horse Show AS på grunn av for få besøkende i forhold standpris, noe som ble svart med enten 20 % refundering av standprisen eller 15 % avslag under AEG 2007 samt sikret standplass. Ifølge arrangøren valgte 85 % den sistnevnte løsningen.

### AEG 2007
AEG 2007 varte i elleve dager, og involverte 250 ryttere og 550 hester. Den totale premiepotten på dette ridestevnet var på 1,5 millioner NOK.

### AEG 2008
AEG ble avholdt for tredje gang i 2008 fra 14. februar til 24. februar.

#### AEG Promotion Cup
Det ble i 2008 arrangert en AEG Promotion Cup hvor alle rideklubber i Norge kunne være med, og dermed kvalifisere seg for Horze Jumping cup- og Amateur Challenge-klassene. Denne konkurransen ble arrangert av Eirik Berentsen, og var en salgskonkurranse.

## Arena
AEG holdes inne i storsalen på Oslofjord Convention Center, hvor hestearenaen måler 28 x 72 meter. Salen har publikumsplass til 4&nbsp;000 mennesker.

## Grener
AEG skiller seg fra andre hestearrangementer ved kombinering mellom grener som sprang, dressur og mounted games samtidig som det avholdes underholdningshow og -konserter.

Under AEG holdes det også forskjellige hesteshow som Six Bar, Rid'n Bike, Charity Show, forsøk på norgesrekord i høydehopp, ponnigalopp, moteshow for hest, unghestauksjon og norsk varmblods hingstekåring.

## Omstendighetene
AEG holdes på Oslofjord Convention Center, som har et konferanseområde på 10&nbsp;500 kvadratmeter som under AEG inneholder en varemesse for hesterelaterte produkter. Under arrangementet er det også en rekke bespisningstilbud, slik som kaffebar, kafeteria, fast-food og dagligvarebutikk.

Under AEG bor både deltagere og publikum i boenheter på området, som har 700 hytter og leiligheter.

## Referanser


## Kilder
*AEG 2006

## Eksterne lenker
* AEGs nettside
* Oslofjord Convention Centers nettside
Mysteriet med det levende lik

***Mysteriet med det levende lik*** er en nordisk krimserie for barn og unge som gikk på NRK i 1992. Serien handlet om en gruppe skandinaviske barn som var på ferie på den danske øya Endelave. Der fant de liket av en gresk arbeider. Men like etter så de mannen i live. Serien ble regissert av svenske Lars Göran Petterson og produsert av norske Kalle Fürst. Manuset ble skrevet av danske Kirsten Holst. Petterson bearbeidet hennes manus for fjernsyn.

## Referanser


## Eksterne lenker
*
Marlowe tar saken

***Marlowe tar saken*** (originaltittel: *Marlowe*) er en amerikansk kriminalfilm fra 1969 med James Garner i hovedrollen som privatetterforskeren Philip Marlowe. Regi er ved Paul Bogart. Filmen er basert på boka *The Little Sister*, skrevet av krimforfatteren Raymond Chandler i 1949.

## Handling
Privatetterforskeren Philip Marlowe (Garner) leter etter en mann på oppdrag av hans søster. Samtidig er en morder, som dreper sine ofte med en ishakke løs, og en kvinnelig TV-stjerne er offer for utpressing. Alle disse sakene viser seg å ha en forbindelse med hverandre.

## Om filmen
Dette er den første amerikanske filmen hvor Bruce Lee medvirker i.

## I rollene
* James Garner – Philip Marlowe
* Gayle Hunnicutt – Mavis Wald
* Carroll O'Connor – Lt. Christy French
* Rita Moreno – Dolores Gonzáles
* Sharon Farrell – Orfamay Quest
* William Daniels – Mr. Crowell
* H.M. Wynant – Sonny Steelgrave
* Jackie Coogan – Grant W. Hicks
* Kenneth Tobey – Sgt. Fred Beifus
* Bruce Lee – Winslow Wong

## Eksterne lenker
*
Vanda

:*For kvinnenavnet Vanda, se [[Wanda]]*

**Vanda** (finsk: *Vantaa*) er en finsk by og kommune i landskapet Nyland. Vanda er Finlands fjerde største by. Den grenser til Helsingfors, Esbo, Nurmijärvi, Tusby, Kervo og Sibbo. Vanda hadde .

Vanda er en tospråklig kommune med finsk som majoritetsspråk (89 %) og svensk som minoritetsspråk (3 %).

Kommunen har fått sitt navn fra Vanda å, som renner sørover gjennom byen mot Gammelstadsforsen i Helsingfors. Før 1972 het kommunen *Helsinge* (finsk: *Helsingin maalaiskunta*, dvs. *Helsingfors landkommune*).

I Vanda ligger Helsingfors internasjonale flyplass, Helsingfors-Vanda lufthavn, og Finlands luftfartsmuseum. Vitenskapsenteret Heureka ble åpnet i 1998.


Vantaanjoki (8125921069).jpg|Vanda å
Vantaa church.jpg|St. Lars kirke i Vanda
Vantaa-heureka.jpg|Finlands vitenskapsenter Heureka
Kartanonkoski1.jpg|Strøket Herrgårdsforsen
File:Jumbo Park.JPG|Jumbo kjøpesenter
Koulu Rajakylä Vantaa.jpg|Råby skole
Helsinki-vantaa aerial.jpg|Helsingfors-Vanda lufthavn sett fra et fly
Tammisto la3.jpg|Edelløvskog i Rosendal


## Referanser




## Eksterne lenker
*
David Campbell (politiker)

**David Andrew Campbell** (født 27. juli 1957 i Bulli ved Wollongong i New South Wales) er en australsk politiker og medlem av den lovgivende forsamling i New South Wales.

Campbell var kommunestyremedlem i Wollongong fra 1987 til 1999 og overborgermester fra september 1991 til 1999. Han ble utnevnt til styremedlem ved University of Wollongong i 1995.

Campbell har representert Keira siden 1999 for det australske arbeiderpartiet. Han har vært minister for regional utvikling, minister for Illawarra og minister for småbedrifter siden april 2003. Han har også vært minister for vann og avløp siden februar 2006. Han er også politiminister.

## Referanser
Sovjetunionens herrelandslag i fotball

**[[Sovjetunionen]]s herrelandslag i [[fotball]]** eksisterte mellom 1923 og til oppløsningen av Sovjetunionen i desember 1991.

## Mesterskap
Sovjetunionen kvalifiserte seg for alle Fotball-VM de hadde mulighet til, bortsett fra VM i fotball 1978. De var også med i syv Fotball-EM, og vant også det første EM, i EM i fotball 1960.

## Oppløsningen

I desember 1991 ble Sovjetunionen formelt oppløst. På dette tidspunkt hadde Sovjetunionen allerede kvalifisert seg til EM i fotball 1992, så da EM kom eksisterte ikke landet lenger. Dette ble løst med å stille med laget «Samveldet av uavhengige stater» (SUS) (5 av 15 tidligere sovjetrepublikker var dog ikke med på dette laget). Etter sluttspillet ble unionen også oppløst på fotballbanen.
Felix-bøkene

**Felix-bøkene** er en ungdomsserie på fire bøker skrevet av Anne B. Ragde. Felix-bøkene handler om de to søskenbarna Lilli og Johannes, og boxeren Felix som løser en rekke mysterier. De fire bøkene heter Strupetaket, Blodsporet, Hundegalskap og Valpefabrikken.
Fillmore East

**Fillmore East** var en rockscene i East Village, Manhattan, New York. Den ble åpna 8. mars 1968 av konsertarrangøren Bill Graham, som en oppfølger til hans Fillmore West i San Francisco. Fillmore East utvikla seg raskt til en veritabel rockekatedral med store konserter flere kvelder i uka. Til tross for sin beskjedne fasade mot gata, hadde lokalet hele 3 664 sitteplasser.

Fillmore East mønstret mange av tidas store artister og band til konsert, bl.a. Ike & Tina Turner, Grateful Dead, The Doors, The Who, Quicksilver Messenger Service, The Allman Brothers Band, Derek and the Dominos, Jimi Hendrix, Country Joe and the Fish, Big Brother and the Holding Company, Lonnie Mack, Humble Pie, Led Zeppelin, Neil Young Crazy Horse, Pink Floyd, Raven, Procol Harum, John Mayall, The Byrds, Jefferson Airplane, Frank Zappa og Miles Davis. The Allman Brothers Band spilte så ofte på Fillmore East at de gjerne ble omtalt som «Bill Grahams husorkester». 

Mange legendariske livealbum er innspilt på Fillmore East – det mest berømte er kanskje *[[At Fillmore East]]* av The Allman Brothers Band. Jimi Hendrix spilte inn et livealbum med The Band of Gypsies; John Mayalls *[[The Turning Point]]* er også innspilt her. Grateful Dead spilte i løpet av fem forestillinger i 1971 inn sitt fireplaters album *[[Ladies and Gentlemen ... The Grateful Dead|Ladies and Gentlemen… The Grateful Dead: Fillmore East — April 1971]]*.  Et annet berømt album er Miles Davis' Live at the Fillmore East, innspilt i mars 1970. Rett før etablissementet ble nedlagt i 1971 spilte Frank Zappa og The Mothers of Invention recorded inn *[[Fillmore East - June 1971|Fillmore East — June 1971]]*. 

Fillmore East ble ganske snart innhenta av en overveldende vekst i konsertindustrien, og 27. juni 1971 ble siste forestilling holdt her. På plakaten stod The Allman Brothers Band, J. Geils Band og Albert King, med White Trash, Mountain, The Beach Boys og Country Joe McDonald som gjesteartister.

## Eksterne lenker
* Fillmore East Preservation website
* Fillmore East- bygningen i 2001
Flekket pansermalle

**Flekket pansermalle** er en art i slekten *[[Corydoras]]*. Det er en bunnlevende fisk som blir ca. 6 cm lang. 

Hannen er mindre enn hunnen, og i forhold til kroppsstørrelsen er hannens hale- og brystfinner lengre enn hunnens.
Den lever av makk, krepsdyr, insekter og plantemateriale. 

Flekket pansermalle er en populær akvariefisk, da den er hardfør og har tiltalende adferd og utseende. De kan med hell holdes med andre små, fredelige akvariefisk som levendefødende tannkarper, danioer og tetraer. Den finnes også i en albinovariant. 

## Eksterne lenker
*
Rock Against Communism

**Rock Against Communism** (**RAC**) (norsk: «Rock mot kommunisme») begynte som en rekke politiske konserter i Storbritannia på slutten av 1970-tallet, men er også blitt navn på en musikkgren. Musikalsk sett kan RAC tidvis minne om musikkstiler som Oi!, punk rock, og i mindre grad på heavy metal. Tekstene til denne bevegelsen/sjangeren hadde anti-kommunistiske temaer, men kunne også omfatte nynazistiske, hatske og rasistiske synspunkter. Langt oftere var det ikke referanser til kommunisme, men isteden generelle hatytringer, rasisme og antisemittisme.

RAC-bevegelsen hadde sin opprinnelse i Storbritannia mot slutten av 1978 med ytterliggående høyreekstrem aktivister knyttet til National Front (NF), det britiske nynazistiske partiet. Den første RAC-konserten ble organisert i Leeds, England, i 1978, og hadde nazipunkeband som The Dentists og The Ventz.

## Kjente RAC-band

*Blood Red Eagle
*Bound For Glory
*Landser
*Macht und Ehre
*Mistreat
*No Remorse
*Prussian Blue
*Skrewdriver
*Skullhead
*White Lightning

## Referanser
Klerikal fascisme

**Klerikal fascisme** er en betegnelse på karakterisere politiske bevegelser som kombinerer religion, i særdeleshet katolisisme, med en autoritær eller totalitær ideologi som blir beskrevet som fascistisk.

Eksempler på diktatorer og politisk valgte bevegelser som har blitt karakterisert som klerikalfascistiske inkluderer den kroatiske Ustasja-bevegelsen, António de Oliveira Salazar i Portugal, Maurice Duplessis fra Quebec, Engelbert Dollfuß i Østerrike (austrofascismen),  Jozef Tiso i Slovakia, Getúlio Dornelles Vargas i Brasil.

## Se også
*Austrofascisme
*Islamofascisme 

## Referanser
Carina

**Carina** kan referere til:

*Kjølen (stjernebilde), et stjernebilde med latinsk navn *Carina*
*Karine, et kvinnenavn med *Carina* som en variant
Aker boligbyggelag

**Aker boligbyggelag** (ABBL) var et boligbyggelag som ble etablert i den tidligere kommunen Aker i 1946. Etter andre verdenskrig ble Oslos grenser endret og kommunen ble slått sammen med Aker kommune som lå mellom Oslo og det øvrige Akershus, etter et Stortingsvedtak 7. juli 1947. Dette førte blant annet til at ABBL ble innfusjonert i Oslo Bolig- og Sparelag i 1948.

AABL startet med blokkbebyggelse på Høybråten og småhusbebyggelse på Flaen, og rakk også å åpne «Amalienborg» ved Trondheimsveien i 1948 før fusjonen.

## Referanser
Wordpad

**Wordpad** er et enkelt tekstverktøy som er inkludert i nesten alle versjoner av Microsoft Windows fra Windows 95 og frem til i dag. Det er mer avansert enn Notisblokk, som er et heller grunnleggende tekstverktøy, men langt ifra så avansert som Microsoft Word. Wordpad stammer fra Windows 1.0x og het da *Write*.

Den har muligheten til å formatere og printe tekst, men mangler funksjoner som stavekontroll, synonymordbok, støtte for tabeller. Den passer til å skrive brev eller korte skriveoppgaver, men er ikke bra nok for lengre oppgaver slik som lange rapporter (som ofte trenger tung grafikk) eller lange skriveoppgaver, slik som bøker og manuskripter.

Wordpad støtter originalt rikt tekstformat og benytter Microsofts RichEdit-kontroll versjon 4.1 som går med Windows XP SP1 og nyere operatørsystemer, inkludert Windows Vista. Tidligere versjoner støttet også «Word for Windows 6.0»-format, som er kompatibelt med Microsoft Word-formatet.

Wordpad ble introdusert for første gang i Windows 95 og erstattet dermed Windows Write-applikasjonen som kom med alle tidligere versjoner av Windows (versjon 3.1 og eldre). Kildekoden til Wordpad ble også distribuert av Microsoft som en *[[Microsoft Foundation Classes]]*-eksempelapplikasjon med MFC 3.2 og eldre, rett etter utgivelsen av Windows 95. Den kan fortsatt lastes ned fra MSDNs Internettside.

Per dags dato er Wordpad og Microsoft Word de eneste offisielt støttede Microsoft-applikasjonene som kan lese eller importere WRI-filer produsert av Windows Write.

Wordpad for Windows XP hadde også flerspråklig verktøy. Den kan åpne Microsoft Word-filer (versjon 6.0-2003), selv om det noen ganger blir med feilaktig formatering. Uansett kan den ikke lagre filer i .doc-format, (kun .txt eller .rtf), noe som er ulikt tidligere Wordpad-versjoner. Windows XP Service Pack 2 skrudde av støtte for å se .wri-filer (produsert av den tidligere versjonen av Wordpad, kalt Windows Write) av sikkerhetsgrunner. I Windows Vista ble støtte for å lese Word-filer tatt bort pga. de feilaktige formateringsproblemene. Likevel støtter den talegjenkjennelse og *Text Services Framework (TSF). For å kunne se gamle (97-2003) så vel som nye (åpen XML) Microsoft Word-dokumenter har Microsoft gitt ut gratisprogrammet *Windows Viewer''.

## Referanser
Panda-pansermalle

**Panda-pansermalle** er en art i gruppen *[[Corydoras]]*. Det er en bunnfisk som blir 5,5 cm lang, hannene noe mindre. Navnet kommer av de mørke pandalignende flekkene som fisken har rundt øynene.
Den holder til i klart, oksygenrikt elvevann som strømmer relativt raskt. Bunnlaget består gjerne av myk sand eller fin grus. Disse elvene er vanligvis frodige med et stort utvalg vannplanter. 

Panda-pansermallen kan overleve mellom 16&nbsp;°C og 28&nbsp;°C, men den foretrekker klart den kaldere enden av dette temperaturområdet. I korte perioder kan den overleve temperaturer ned i 12&nbsp;°C, skjønt dette ikke er tilrådelig for fisk i fangenskap. Vannet i panda-pansermallens naturlige habitat har et lavt mineralinnhold, med en nøytral til litt sur pH.

## Akvaristikk
Da denne arten foretrekker kaldere vann enn de fleste andre tropiske akvariefisk, må man ofte senke temperaturen i selskapsakvariet hvis man anskaffer panda-pansermaller. Ved 22&nbsp;°C trives de godt. Da arten i naturen lever i svært rent vann, er det enda viktigere å passe på vannkvaliteten for panda-pansermaller enn for de mer domestikerte *Corydoras*-artene som flekket pansermalle eller metallpansermalle.  

Dette er en svært sosial art, og bør holdes i grupper på minst åtte individer. Hvis plassen tillater det bør antallet være enda høyere.

Panda-pansermaller blir ofte mer enn 10 år gamle i fangenskap, noen ganger mer enn 15 år.

## Eksterne lenker
* 
*
Massaker på 110ende gate

***Massaker på 110ende gate*** (originaltittel: *Across 110th Street*) er en amerikansk kriminalfilm fra 1972 med Anthony Quinn og Yaphet Kotto i hovedrollene. Regi er ved Barry Shear.

## Handling
Tre fargede gangstere som er bevæpnet til tennene velter en mafiageskjeft overende i Harlem da de raner deres lokale «regnskapskontor». Under flukten dreper de noen politifolk, og både politi og mafia starter en klappjakt på dem. Det hele utarter til en voldsom gangsterkrig der bandene begynner å likvidere hverandre, noe som fører til at to av New Yorks beste snuter blir tvunget til å samarbeide for å bringe lovlydighet tilbake i gatene.

## Om filmen
Filmen ble forholdsvis godt mottatt av anmelderne, noe som gjenspeiles i at den har fått 80 % på Rotten Tomatoes.

Den ble forbudt vist på kino i Norge, men ble lansert på video på starten av 1980-tallet.

Den ble distribuert av United Artists i USA og de fleste andre land hvor den ble satt opp på kino.

## I rollene
(utvalg)
*Anthony Quinn – Capt. Mattelli
*Yaphet Kotto – Lt. Pope
*Anthony Franciosa – Nick D'Salvio
*Paul Benjamin  – Jim Harris 
*Ed Bernard – Joe Logart 
*Richard Ward – Doc Johnson 
*Tim O'Connor – Lt. Hartnett

## Referanser


## Eksterne lenker
*
Stjertmeiser

* se inndeling

**Stjertmeisfamilien** (Aegithalidae) eller **stjertmeiser**  er en liten familie små, meiseliknende sangfugler. Familien består av elleve arter fordelt i fire slekter, hvorav to er monotypiske. Kun stjertmeis (*A. caudatus*) hekker i Norge.

## Taksonomi

Stjertmeiser inngikk tidligere i meisefamilien (Paridae), men studier av den molekylære fylogenien viser at disse familiene bare er fjerne slektninger med felles aner i gruppen Sylvioidea. Stjertmeisene utgjør faktisk en felles klade med bladsangere (Phylloscopidae) og orientsangere (Scotocercidae), og stjertmeiser og orientsangere kan være søstergrupper. De to artene i slekten *[[Leptopoecile]]* er basale og søstre til alle de andre artene i familien. *[[Psaltriparus]]* (Nord-Amerika) og *[[Aegithalos]]* (den gamle verden) er dessuten søstergrupper.

## Biologi
Stjertmeiser har generelt sort, brun og hvit fjærdrakt, med unntak av de to fargerike montane artene i gruppen *Leptopoecile*. Kjønnene er ganske like. Vingene er korte og avrunda, stjerten middels lang til svært lang og smal. Kroppen er svært liten, kompakt og eggformet. Nebbet er kort og konisk. Hodet er stort, nakken kort og tykk. De undre ekstremitetene er middels lang og har små føtter.

Mange av artene har montan tilknytning og flertallet er utbredt i Asia. Stjertmeis (*A. caudatus*) hekker imidlertid på tvers av hele det sentrale Eurasia og har tallrike underarter, hvorav nominatformen hekker i det sørlige Fennoskandia. Krattmeis (*P. minimus*) er eneste art som hekker i Nord-Amerika, fra det ekstremt sørvestre Canada sørover gjennom det vestlige og sørvestlige USA og Mexico til Guatemala.

## Inndelingen
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen *et al.* (2008, 2017).

* Passeriformes, spurvefugler
** Passeri, sangfugler
*** Passerida
**** Sylvioidea, 
***** Aegithalidae, stjertmeisfamilien
****** *[[Leptopoecile]]*
******* *[[purpurmeis|L. sophiae]]*, purpurmeis
******* *[[aurorameis|L. elegans]]*, aurorameis
****** *[[Aegithalos]]*
******* *[[stjertmeis|A. caudatus]]*, stjertmeis
******* *[[sølvhakestjertmeis|A. glaucogularis]]*, sølvhakestjertmeis
******* *[[einerstjertmeis|A. leucogenys]]*, einerstjertmeis
******* *[[praktstjertmeis|A. concinnus]]*, praktstjertmeis
******* *[[hvitkronestjertmeis|A. niveogularis]]*, hvitkronestjertmeis
******* *[[ruststjertmeis|A. iouschistos]]*, ruststjertmeis
******* *[[eikestjertmeis|A. fuliginosus]]*, eikestjertmeis
****** *[[Psaltriparus]]* (monotypisk)
******* *[[krattmeis|P. minimus]]*, krattmeis
****** *[[Psaltria]]* (monotypisk)
******* *[[pygmémeis|P. exilis]]*, pygmémeis

## Referanser




## Eksterne lenker
*
John Stuart Gray

**John Stuart Gray** (født 21. august 1941  i Bolsover England, død 21. oktober 2007) var en britisk marinbiolog. Han var det meste av sin karriere ved Universitetet i Oslo.

Gray var utdanna ved Wales universitet i Bangor. Her tok han i 1965 doktorgraden på økologiske forholdt rundt den marine meiofaunaen, dvs smådyr som lever mellom sandkorna på sjøbunnen. For avhandlinga mottok han T.H.Huxley-prisen fra Zoological Society.

Gray arbeidet deretter ved Universitetet i Leeds, inntil han i 1976 ble professor i Oslo. Hovedforskningsfeltet var bunnlevende organismer, og da særlig hvordan disse påvirkes av forurensing. 

I 1998 fikk han Nansen-prisen for fremragende forskning fra Det norske Videnskaps-Akademi. Han står på ISIs liste over ofte siterte forskere [https://web.archive.org/web/20070519223724/http://hcr3.isiknowledge.com/author.cgi.

## Referanser


## Eksterne lenker
*
Bjørn Kristoffersen

**Bjørn Kristoffersen** (født 27. oktober 1947, død 24. oktober 2007) var en norsk næringslivsleder. Fra 1994 til sin død var han konsernsjef i KLP.

Kristoffersen var utdanna skipsingeniør og siviløkonom. Han hadde ledende stillinger i Aker (1979–86), Storebrand (1986–92) og Framnes Rauma (1992–94).

Han hadde mange tillitsverv i næringslivet og dets organisasjoner, bl.a i Orkla, Norske Skog, Nycomed, Elkem, Aker RGI, Norges Forsikringsforbund, Kommunalbanken og Finansnæringens Hovedorganisasjon.

## Referanser
Notisblokk

En **notisblokk** eller **notatblokk** er en bunke med papirark som er sammenlimt langs en side, men som lett kan rives fra hverandre. Papirarkene er ofte linjerte og blir brukt til å ta notater, føre dagbok eller annen skriving, tegning eller scrapbooking m.m.

## Tidlig historie

Den tidligste formen for notatbok var vokstavlen, som ble brukt som en gjenbrukbar og bærbar skriveoverflate i antikken og gjennom middelalderen. 

Etter hvert som papir ble mer tilgjengelig i europeiske land fra 1000-tallet og utover sluttet vokstavler gradvis å bli brukt, men de holdt seg relativt vanlige i England, som ikke hadde en kommersielt suksessfull papirfabrikk før sent på 1500-tallet. 

## Referanser
Trine

**Trine** er en kortform av Katrine, en variant av kvinnenavnet Katharina, som er latinsk form av det greske *Αικατερινη (Aikaterine).* Opphavet til navnet er usikkert, men det ble tidlig tolket som en avledning av det greske ordet *καθαρος (katharos)* som tyder "ren, kysk".

## Utbredelse
*Trine* var et populært navn på norske jentebarn på 1960-, 1970- og 1980-tallet.

|}

## Kjente navnebærere
Personene i listen er ordnet kronologisk etter fødselsår.
* Trine Jørgensen (født 1960), norsk forfatter
* Trine Trulsen Vågberg (født 1962), norsk curlingspiller
* Trine Aalborg (født 1965), norsk quizer
* Trine Angelsen (født 1965), norsk forfatter
* Trine Haltvik (født 1965), norsk håndballspiller og &#8209;trener
* Trine Sandberg (født 1965), norsk jurist og matblogger
* Trine-Lise Væring (født 1965), dansk jazzsanger
* Trine Hattestad (født 1966), norsk spydkaster
* Trine Qvist (født 1966), dansk curlingspiller
* Trine Wiggen (født 1968), norsk skuespiller
* Trine Eilertsen (født 1969), norsk journalist, redaktør i Aftenposten, tidligere politisk redaktør i *[[Bergens Tidende]]*
* Trine Skei Grande (født 1969), norsk politiker (V)
* Trine Rein (født 1970), norsk sanger
* Trine Lise Sundnes (født 1970), norsk fagforeningsleder
* Trine Grung (født 1971), norsk radiojournalist
* Trine Figenschau (født 1972), norsk rytter
* Trine Dyrholm (født 1972) dansk skuespiller og sanger
* Trine Hansen (født 1973), dansk roer
* Trine Bakke (født 1975), norsk alpinist
* Trine Lise Olsen (født 1975), norsk komiker
* Trine Jepsen (født 1977), dansk sanger
* Trine Nielsen (født 1980), dansk håndballspiller
* Trine Flattun Rogndokken (født 1980), norsk forfatter
* Trine Nordgård Stensaas (født 1980), norsk fotballspiller
* Trine Rønning (født 1982), norsk fotballspiller
* Trine Troelsen (født 1985), dansk håndballspiller
* Trine Bråthen (født 1987), norsk håndballspiller
* Trine Schmidt (født 1988), dansk syklist

## Annen bruk av navnet
* Trine i tegneserien Truls og Trine
* Trines matblogg, en matblogg av Trine Sandberg
* *[[Trine (videospill)]]*, et videospill utgitt i 2009
* *Trine* er et vanlig navn på kyr og geiter i Norge.

## Referanser


## Eksterne lenker
*
Med alle midler (film, 1968)

***Med alle midler*** (originaltittel: *Coogan's Bluff*) er en amerikansk action- og kriminalfilm fra 1968 regissert av Don Siegel. Filmen handler om en tøff og egenrådig politimann fra Arizona som er kommet til New York for å hente en farlig forbryter. Underveis til flyplassen rømmer fangen og politimannen bestemmer seg for å ta opp jakten på egen hånd. Hovedrollen spilles av Clint Eastwood, mens sentrale biroller spilles av Lee J. Cobb, Don Stroud og Susan Clark. Filmen kan også betraktes som en moderne western-film.

## Handling

Den cowboy-aktige visesheriffen Coogan fra Arizona er vant til å gjøre ting på sin måte. En dag sendes han til New York for å hente farlig forbryter kalt Ringerman. Fangen er imidlertid under medisinsk behandling etter en overdose LSD og Coogan blir derfor nektet å ta ham med seg. Coogan klarer imidlertid å omgås reglene og får Ringerman med seg, men på vei til flyplassen blir han overfalt og fangen rømmer. Coogan får streng beskjed av politiet om å forholde seg rolig, men han tar isteden opp jakten på Ringerman. Jakten på rømlingen bringer Coogan gjennom New Yorks underverden.

## Om filmen

### Popularitet og økonomi
*Med alle midler* ble en moderat suksess i USA, hvor den innbrakte $3,1 millioner og havnet på en 23. plass over de mest innbringende filmene i 1968.

Produksjonskostnadene er estimert til $1,5 millioner.

### Anmelderne
Den ble godt mottatt av kritikerne, noe som gjenspeiles i at den har fått så mye som  på Rotten Tomatoes. Både Roger Ebert og Leonard Maltin gav den tre av fire stjerner.

VGs anmelder gav den terningkast tre.

### Annet
Filmen var hovedinspirasjon til TV-serien *[[McCloud]]* med Dennis Weaver.

I Norge ble filmen godkjent for visning i en klippet versjon med 16 års aldersgrense (blodig slagsmål noe kortet ned). I 1974 vurderte de den på nytt og lanserte den uklippet med samme aldersgrense.

## I rollene
(utvalg)
*Clint Eastwood –  Visesheriff Walt Coogan 
*Don Stroud –  James Ringerman 
*Lee J. Cobb –  Det. Lt. McElroy, NYPD 
*Susan Clark –  Julie Roth, Probation Officer 
*Tisha Sterling –  Linny Raven, Ringermans venninne 
*Betty Field –  Ellen Ringerman 
*Tom Tully –  Sheriff McCrea, Piute County 
*Melodie Johnson –  Millie, Coogans venninne
* David Doyle – Pushie, bareier

## Referanser


## Eksterne lenker
*
Pygmépansermalle

**Pygmépansermalle** er en art i gruppen *[[Corydoras]]*. Det er en tropisk bunnfisk som blir opptil 21 mm lang. Den lever i vann som holder en pH mellom 6,0 og 8,0, en hardhet på 2 – 25 dGH, og et temperaturområde på 22 – 26&nbsp;°C. 

Den lever av makk, krepsdyr, insekter og plantemateriale. Den legger eggene i tett vegetasjon, og de voknse fiskene vokter ikke eggene. 

## Eksterne lenker
*
Dvergpansermalle

**Dvergpansermalle** er en art i gruppen *[[Corydoras]]*. Det er en tropisk fisk som blir opptil 3,5 cm lang, skjønt 2,5 cm er en mer typisk lengde.
Hannene er mindre enn hunnene, slankere, og har spissere halefinne enn hunnene.

Epitetet *hastatus* betyr «med spyd», en referanse til den spydspiss-aktige flekken på haleroten.

Dvergpansermallen lever i vann med en pH mellom 6,0 og 8,0, en hardhet mellom 5 og 19 dGH, og et temperaturområde på 25–28 °C. 
Den lever av makk, krepsdyr, insekter og plantemateriale.

Den er en stimfisk som lever mellom planter. Den skiller seg fra de fleste andre *[[Corydoras]]*-arter ved at den foretrekker vannets midtsjikt istedenfor bunnen. Når den hviler, ligger den på bladene til planter. Andre *Corydoras*-arter med lignende adferd er *[[Corydoras habrosus]]* og pygmépansermalle.

## Eksterne lenker
* 
*
Heleri

**Heleri** er å bevisst motta eie, pante eller bruke, forsvare, skjule eller forbruke tyvegods. Heleri har i Norge en strafferamme på inntil to års fengsel, men kan også straffes med bøter eller samfunnsstraff.

Heleri er å motta eller skaffe seg utbytte fra en straffbar handling. Nært beslektet med heleri er hvitvasking, som er å skjule opprinnelsen til utbytte, eller lovbrudd.

Allerede i Magnus Lagabøtes landslov fra 1276 er det i avsnittet "Hvis noen handler med ransmenn" beskrevet *Nå drar de som har plyndret, langs landet, og noen kjøper noe av dem, da skal den ha godset som før eide det, ... Den som kjøpte av ransmennene, skal bøte 1 [[Mark (myntenhet)|mark]] sølv til kongen dersom han visste det.*

## Referanser


## Se også
*Hvitvasking

## Eksterne lenker
* Straffeloven, 31te Kapitel. Heleri og hvitvasking
Butikk

En **butikk** (tidligere krambod) er et lokale der det foregår salg av varer der kjøperen betaler for en vare som han kan ta med seg etter kjøpet (detaljhandel). I enkelte tilfelle brukes også ordet **forretning**, men denne betegnelsen kan også omfatte varer eller tjenester som kjøperen ikke kan frakte med seg.

En butikk som selger mange ulike varetyper kalles gjerne for et supermarked.

En samling av ulike butikker, med ulike eiere, under samme tak, utgjør et kjøpesenter.

## Typer av butikker
* Dagligvarebutikk
* Bensinstasjon
* Apotek
* Bokhandel
* Dyreutstyrsbutikk
* Helsekostbutikk
* Blomsterbutikk
* Jernvarehandel
* Kiosk
* Klesbutikk
* Møbelforretning
* Skobutikk
* Iskrembutikk
* Godtebutikk

## Eksterne lenker
* 
*Butikk Store norske leksikon
Dialog

**Dialog** (av gresk: *dia-* «gjennom» og *-legein* «snakke») betyr samtale mellom to eller flere. Ordet brukes også om replikkvekslinger i skjønnlitteratur, skuespill og film, og i eldre tid i titlene på filosofiske verker i samtaleform, som *Dialoger* av Platon, Cicero, Plutark og Lukian.

Kajsa Ahlstrand beskriver dialog i religiøs vinkling i boken *Väger - en öppen religionsdialog*: «*De troende hör hemma i traditioner som är mer än deras egna personliga erfarenheter*». En slik dialog forutsetter vilje til å lytte på flere plan, og å være åpen for å kunne forandre seg. Her forutsettes gjensidig tillit og respekt for hverandres ulikheter. Ahlstrand skriver om «det levde livets dialog» som finner sted der mennesker fra ulike religioner kommer sammen i hverdagslivet.

I religionssammenheng snakker man om «den fjerde samtaleform». Dag Hareide anser i en kronikk i *[[Morgenbladet]]* dialog som et alternativ til debatt, diskusjon og forhandling. Mens debatten handler om å vinne og sette ting på spissen, vil dialogen prioritere lytting og det å forstå den andre. Mens diskusjonen slik den foregår særlig i akademia legger vekt på det saklige i motsetning til det personlige, er den personlige historien og følelsene tema i dialogen. Mens forhandlingen dreier seg om å bli enig om hva som skal gjøres, vil angivelig ikke dette være det viktigste målet i dialogen. 

## Referanser




## Litteratur
*
Callichthys

* *[[Callichthys callichthys]]*
* *[[Callichthys fabricioi]]*
* *[[Callichthys oibaensis]]*
* *[[Callichthys serralabium]]*

***Callichthys*** er en liten slekt pansermaller. 
De lever vanligvis i store stimer på mudrete bunn i saktestrømmende elver, innsjøer og sumpområder. I vann med lavt oksygeninnhold, er de i stand til å utnytte oksygen fra luften ved å svelge luft ved overflaten. Oksygenet tas opp igjennom tarmen, og resten av gassene slippes ut gjennom anus. Ved ekstrem tørke er disse luftpusterne i stand til å krysse korte avstander over land på leten etter bedre forhold.

## Eksterne lenker
*
Mannshøyde

**Mannshøyde** er et urgammelt lengdemål som har blitt benyttet over store deler av verden, herunder også i Europa og Skandinavia. Verdien har variert fra land til land og tid til tid.

I Skandinavia var opprinnelig en mannshøyde høyden av en gjennomsnittlig stor voksen mann. Omkring år 900 hunde tilsvarte en mannshøyde 3&nbsp;1/2 alen eller ca. 165,9 cm. Den gang ble alnet delt inn i ti tommer, men når det siden ble inndelt i tolv tommer økte alnet (som deretter ble kalt stikke mange steder) fra 47,4 til 55,3 cm. Samtidig ble en mannshøyde lik 3 stikker, som altså tilsvarte det samme i centimeter. Da stikken økte til 56,88 cm (2 fot á 28,44 cm) ble mannshøyden lik ca. 170,64 cm. Da sjællandsk alen ble innført i Danmark-Norge i 1541 forsvant mannshøyden som et definert begrep, siden den da ville ha utgjort nær 190 cm og ikke lenger stått i samsvar med hva folk anså som en mannhøyde på den tiden. Fram mot 1900-tallet kan man derfor regne en mannshøyde som mellom 170 og 175 cm. Etter 1900 øker den gradvis mot ca. 180-182 cm i våre dager. Noen har derfor ansett at en mannhøyde kan sammenlignes med en favn, men det blir altså ikke helt korrekt.

## Tabell over gamle norske enheter for lengde

## Se også

* Gamle nordiske lengdemål
Gamle nordiske lengdemål

**Gamle nordiske lengdemål** har gjerne sin basis i kroppsdeler og lett tilgjengelige gjenstander eller definisjoner.

De eldste målene er typisk lengdemål hentet fra ulike legemsdeler. Dette var praktisk, siden målet da alltid fantes der man var. Fra den gamle nordiske kulturen kjenner man til flere slike mål, som gjerne kalles kroppsmål i et samlebregrep. Til å begynne med har det nok vært liten forskjell mellom de nordiske landene. Da nasjonsbyggingen begynte utviklet det seg imidlertid forskjeller etter hvert. Målene har derfor variert i både tid og sted.

## Gamle kroppsmål
* Armlengde, avstanden mellom skulderen og tuppen av langfingeren
* Fingerbredd, tverrmålet av langfingeren målt ved roten av neglen
* Tomme, tverrmålet av tommelfingeren målt ved roten av neglen
* Håndsbredd, tverrmålet av håndflaten målt på tvers mellom tommelfinger og pekefinger
* Fot, avstanden mellom hælen og tuppen stortåen
* Alen, avstanden mellom albuen og tuppen av langfingeren
* Favn, avstanden mellom langfingerene på begge hender (det man kunne favne rundt)
* Mannshøyde, høyden av en voksen mann
* Skritt, avstanden mellom føttene i et skritt

## Andre gamle lengdemål
* Dagsreise, avstanden man kunne ro eller seile en båt i løpet av en dag
* Linje, en strek tegnet med en spiss gjenstand (sverd, spydspiss eller lignende)
* Pilskudd, avstanden man kunne skyte en pil med en bue
* Rast, avstanden man kunne gå før en trengte hvile
* Vike sjø også omtalt som ukesjø og roskift, avstanden man rodde en båt før roerne trengte hvile eller erstatning
* Steinkast, avstanden man kunne kaste en nevestor stein

## Tabell over gamle norske enheter for lengde

## Se også
* Uoffisielle måleenheter
* Gamle romerske lengdemål

## Referanser
Tak (rapper)

**Tak** er en rapper som er med i gruppen Styles of Beyond, Demigodz og Fort Minor. Han har vært kjent med Linkin Park og Fort Minor sin rapper Mike Shinoda siden 2002, der de sang en sang sammen på albumet Reanimation. Da Shinoda startet Fort Minor, var Tak en av de første han spurte om å bli med i bandet. Han er også en lite kjent skuespiller som har vært med i filmer som *She's All That*. Han bor nå i Los Angeles, California.

## Eksterne lenker
*
At Fillmore East

***At Fillmore East*** er et dobbelt konsertalbum av den amerikanske rockgruppa The Allman Brothers Band, utgitt i juli 1971. Det regnes som høydepunktet i gruppas karriere, og rangeres blant rockhistorias beste konsertalbum. Albumet ligger på 49.-plass på musikkmagasinet *[[Rolling Stone]]*s liste over tidenes 500 beste album

Plata er innspilt under to konserter som gruppa holdt fredag 12.- og lørdag 13. mars 1971 på den legendariske rockscenen Fillmore East i New York. Plata åpner med Blind Willie McTells «Statesboro Blues», og side 1 fortsetter med to andre coverlåter. Side to er en 19 minutter lang jam over Willie Cobbs' «You Don't Love Me». Side tre har to egne låter, og konserten avsluttes med en 23 minutter lang utgave av Gregg Allmans «Whipping Post» som får hele salen i kok.

Albumet ble produsert av Tom Dowd, som korta ned spilletida på flere sanger, og til og med miksa sammen to ulike framføringer av samme låt. Seinere ble flere låter sammen med uredigerte opptak av de opprinnelige utgitt på plata ***The Fillmore Concerts***.

Ingen av fotografiene på coveret er tatt på Fillmore East. Fotografen Jim Marshall tok omslagsbildet på gruppas hjemsted Macon, Georgia.

## Sporliste
### ''At Fillmore East''
#«Statesboro Blues» (Will McTell) – 4:17
#«Done Somebody Wrong» (Clarence L. Lewis, Bobby Robinson, Elmore James) – 4:33
#«Stormy Monday» (T-Bone Walker) – 8:44
#«You Don't Love Me» (Willie Cobbs) – 19:15 
#«Hot 'Lanta» (Gregg Allman, Duane Allman, Dickey Betts, Butch Trucks, Berry Oakley, Jai Johanny Johanson) – 5:17
#«In Memory of Elizabeth Reed» (Betts) – 13:04
#«Whipping Post» (G. Allman) – 22:56

### ''The Fillmore Concerts''
#### Plate 1
#«Statesboro Blues» (Willie McTell) – 4:15
#«Trouble No More» (McKinley Morganfield) – 3:46
#«Don't Keep Me Wonderin'» (G. Allman) – 3:20
#«In Memory of Elizabeth Reed» (Betts) – 12:59
#«One Way Out» (Marshall Sehorn, Sonny Boy Williamson, James) – 4:55
#«Done Somebody Wrong» (Lewis, Levy, James) – 4:11
#«Stormy Monday» (Walker) – 10:19
#«You Don't Love Me» (Cobbs) – 19:24

#### Plate 2
#«Hot 'Lanta» (D. Allman, G. Allman, Betts, Oakley, Johanson, Trucks) – 5:11
#«Whipping Post» (G. Allman) – 22:37
#«Mountain Jam» (Donovan, D. Allman, G. Allman, Betts, Oakley, Johanson, Trucks) – 33:47
#«Drunken Hearted Boy» (Elvin Bishop) – 7:33

## Besetning
*Duane Allman – gitar, slidegitar
*Gregg Allman – orgel, piano, vokal
*Dickey Betts – gitar, vokal
*Berry Oakley – bass
*Jai Johanny Johanson – trommer, congas, timbaler
*Butch Trucks – trommer, pauker

## Referanser


## Eksterne lenker
* 
* 
* Anmeldelser
* BBC review
Lognvik Fjellstue

**Lognvik Fjellstue** ble tegnet av arkitekt Arnstein Arneberg og bygget opprinnelig på Snarøya utenfor Oslo, men fra 1969 er den en del av Lognvik Gård.

Bygningen ble bestilt av pelshandler Bjarne Juul cirka 1900 og satt opp på Fornebu. Den var her kjent som "Villa Lagmanden". Grunnflaten er ca. 200 m², over kjeller, 1.te og 2nd etasje + loft. Juul hadde store verdier i Russland, men mistet alt under revolusjonen og måtte selge til en familie fra Oslo.  Da andre verdenskrig kom stod det utsatt til, og etter at tyskerne mislyktes sjøveien 9. april, landet de første tyske flyene på Fornebu og okkuperte dette huset først. Tyskerne tok det derefter ibruk som sykehus for sine flyvere.

På slutten av 60-tallet da flyplassen på Fornebu skulle utvides var bygningen til salgs med forutsetning av at den ble flyttet. Alternativet var riving. Torstein Halvor Kongshem kjøpte det og fikk det flyttet og satt opp på sin gård sommeren 1969.

Gjennom mange år var "Lognvik Gård og Fjellstue" et sted der norske, svenske, danske og hollandske turister møttes og ferierte sommer- og vinter.  Her var det 3-retters middag med alle rettigheter. Om de ønsket det fikk turistene opplæring i skiteknikk, enten i slalombakken på Listaul i nærheten eller i skiløypene på fjellet i "Silkedalen".

Fjellstua har inntil 22 sengeplasser fordelt på 8 soverom.

## Eksterne lenker
* Stedets hjemmeside
Europavei 501

**E501** eller **Europavei 501** er en europavei som går mellom Le Mans og Angers i Frankrike.

## Knutepunkter
}

|}

## Referanser